Андрэй Леапольдавіч Лянкевіч

Андрэ́й Леапольдавіч Лянке́віч (нар. , Гродна) — беларускі фатограф, фотакарэспандэнт.

 Біяграфія 
Скончыў у 2004 годзе эканамічны факультэт Беларускага дзяржаўнага ўніверсітэта. Скончыў праграму «World Press Photo» у Каўказскім інстытуце СМІ ў Ерэване (2005).

У верасні 2007 года быў запрошаны для ўдзелу ў майстар-класе праекту «Focus on Monferrato» ў Таскане (Італія). У чэрвені 2008 годзе браў удзел у праграме, якая падтрымліваецца «French Association Pour l’Instant», у рамках якой працаваў над праектам «Сучасныя інстытуты сям’і».

У 2009 годзе атрымаў Humanity Photo Awards за працу над праектам, прысвечаным беларускім паганскім традыцыямВладимир Парфенок Серия фотографий Андрея Ленкевича стала призовой в конкурсе Humanity photo awards — 24.08.2009. У гэтым жа годзе праект увайшоў у 10-ку фіналістаў Magnum Expression Award. У 2009 годзе Андрэй атрымаў гран-пры ў Польскім конкурсе фатаграфіі, прысвечаным 170-годдзю фатаграфіі. У 2010 годзе перамог у фотаконкурсе АБСЕ, быў куратарам сустрэч з фатографамі ЛітвыВстречи — FotoLab. У 2011 годзе атрымаў 6 узнагарод у Belarus Press PhotoПобедители Пресс-Фото Беларуси 2011.

Фотакарэспандэнт «Нашай Нівы» ў 2002—2008 гадах. Супрацоўнічае з міжнароднымі фотаагенцтвамі. Здымкі выходзілі ў такіх выданнях, як «New York Times», «Le Figaro», «Newsweek», «Die Zeit», «Spiegel», «GEO», «International Herald Tribune», «Огонёк», «Московский комсомолец», «Известия», «Gazeta Wyborcza». З 2007 года выкладае курс па фотажурналістыцы ў Еўрапейскім гуманітарным універсітэце ў Вільні (Літва). З 2005 па 2010 год супрацоўнічаў з «European Pressphoto Agency» (EPA), у 2007 далучыўся да «Anzenberger Agency». У 2008 увайшоў у калектыў маладых фатографаў Sputnik. 

Сябра Беларускай асацыяцыі журналістаў.

 Творчасць 
12 лістапада 2010 года ў Мінску была прэзентавана кніга фотаздымкаў Андрэя Лянкевіча пра традыцыйныя абрады беларусаў «Паганства».

У 2012 годзе Андрэй Лянкевіч удзельнічаў у праекце «Радыус нуля» як адзін з 15-ці найбольш значных фотамастакоў Беларусі за 2000—2010 гады. Пазней у гэтым годзе праект Андрэя «Бывай, Радзіма» атрымаў гран-пры на партфоліа-рэвію «Kaunas Photo Star» у Каўнасе (Літва). У 2013 годзе Андрэй ініцыяваў выданне першай у гісторыі Беларусі кнігі пра маладую фатаграфіі «BY NOW», якая выйшла ў нямецкім выдавецтве Kehrer. У кастрычніку 2014 года Андрэй ініцыяваў Месяц фатаграфіі ў Мінску, у межах якога на 8-мі пляцоўках прайшло 12 выставак, 7 лекцый і прэзентацый, мультымедыя-паказы і фатапрэмія. У 2015—2016 гадах Андрэй быў мастацкім кіраўніком прасторы ЦЭХ. У гэтым годзе Андрэй атрымаў Гран-пры на «Восеньскім салоне» (Мінск, Беларусь) за калажы з праекту «Бывай, Радзіма».

 Выстаўкі 
Меў каля 60 выставак у Беларусі, Аўстрыі, Бельгіі, ЗША, Італіі, Літве, Нарвегіі, Германіі, Польшчы, Украіне, Францыі, Чэхіі, Швецыі, Эстоніі сярод іх — з праектам «Unknown Country» у рамках 3-га месяца Еўрапейскай фатаграфіі ў цэнтры культуры і мастацтва «Uferhallen», (Берлін, Германія), з праектам «У яго жаночае імя» ў Музеі сучаснага мастацтва ў Вене (Аўстрыя) і  (Польшча), браў удзел у Беларускім павільёне Венецыянскай біенале ў Мінску (Беларусь). Таксама працы Андрэя былі паказаны на фестывалі ў Арлі ў 2012 годзе.

 Спасылкі 
 Персанальная старонка Андрэя Лянкевіча
 Блог у «Жывым дзённіку»
 «Хто такі Андрэй Лянкевіч?»

Катэгорыя:Фатографы Беларусі